Keskustelu:Salmiakkikoskenkorva

message: Onkos tämä nyt ihan lain kirjaimen mukaista "mainostaa" salmiakkikossua?
"Alkoholilaki 8.12.1994/1143
...
2 § Lain soveltamisala
Tämä laki koskee alkoholipitoisia aineita, niiden valmistusta, maahantuontia, maastavientiä, myyntiä ja muuta luovutusta, käyttöä, hallussapitoa ja kuljetusta sekä alkoholijuomien mainontaa.
Alkoholipitoisista aineista, jotka ovat lääkkeitä tai lääkevalmisteita, säädetään erikseen.
3 § (4.1.2001/1) Määritelmät
...
3) väkevällä alkoholijuomalla alkoholijuomaa, joka sisältää enemmän kuin 22 tilavuusprosenttia etyylialkoholia;
...
33 § Mainonnan säätely
Väkevän alkoholijuoman mainonta, epäsuora mainonta ja muu myynninedistämistoiminta on kiellettty.
...
Sen estämättä, mitä 1 momentissa säädetään, väkevän alkoholijuoman mainontaa ja muuta myynninedistämistoimintaa voidaan harjoittaa siten kuin sosiaali- ja terveysministeriö siitä tarkemmin määrää:
1) tuotevalvontakeskuksen hyväksymässä majoitus- ja ravitsemisalan tai vähittäismyynnin ammattijulkaisussa tai muussa alkoholijuomien myyntiin osallistuville levitettävässä painokirjoituksessa, jonka levikki ja levitystapa ovat sosiaali- ja terveysministeriön antamien määräysten mukaisia; sekä
2) alkoholijuomien anniskelupaikoissa, vähittäismyyntipaikoissa ja valmistuspaikoissa.
Tuotevalvontakeskus voi peruuttaa 4 momentissa tarkoitetun hyväksymisensä, jos:
1) ammattijulkaisun tai painokirjoituksen levikissä tai levitystavassa on tapahtunut muutos;
2) tuotevalvontakeskukselle ei ole ilmoitettu kaikkia hyväksymisen kannalta tärkeitä tietoja; tai
3) julkaisemisessa on tapahtunut väärinkäytöksiä.
Mitä 1–3 momentissa säädetään, ei sovelleta mainontaan sellaisessa Suomessa levitettävässä ulkomaisessa painokirjoituksessa, jonka pääasiallinen tarkoitus ei ole alkoholijuomien mainonta."
En ole lakimies, mutta itse tulkitsisin että wikipedia ei ole tukesin hyväksymä majoitus- ja ravitsemusalan tai vähittäismyynnin ammattijulkaisu, eli oljenkortena artikkelin säilyttämiselle sellaisenaan olisi "Suomessa levitettävässä ulkomaisessa painokirjoituksessa, jonka pääasiallinen tarkoitus ei ole alkoholijuomien mainonta".
Onko wikipedia ulkomainen (eli onko lain määrittelemä ulkomainen serverin sijainti, kieli, jompi kumpi vai joku muu), ei havaintoa. Viisaammat kertokoot. --Agony 7. joulukuuta 2005 kello 14:55:46 (UTC)
replies: text: Oljenkorsi on se, että Wikipedia ei mainosta (suorasti eikä epäsuorasti) eikä harjoita myynninedistämistoimintaa. -Samulili 7. joulukuuta 2005 kello 14:59:30 (UTC)
replies: text: :Hieman kun tongin, löytyi ainakin yksi päätös markkinaoikeudesta. Nopeasti tulkittuna wikissä ei olisi epäsuoraa mainontaa koska tuotekuvan yhteydessä ei ole markkinointimambojamboa... ehkä. --Agony 7. joulukuuta 2005 kello 15:20:36 (UTC)

message: Englanninkielisessä Wikipediassa kerrotaan että Salmiakkikossu syntyi Simpsoneiden kolmannen kauden 10. jakson (Flaming Moe's) innoittamana. Sekä Salmiakki Koskenkorva- että kyseisen jakson artikkelissa. En ollut aikaisemmin moista legendaa kuullut. --Frank 6. helmikuuta 2006 kello 13.37 (UTC)
replies: text: Kyllä ne Simpsonit ovat pöllineet idean meiltä, Sillanpää kehitti drinkin 1980-luvun loppupuolella, ja vasta kaksi vuotta tämän jälkeen 21.marraskuuta 1991 Simpsoneissa tuli esille vastaava juomasekoitus. Tai näin ainakin toivon :) --Agony 6. helmikuuta 2006 kello 13.44 (UTC)
thread_title: Simpsonit-yhteys

message: Muistelisin että yksi syy salmiakkikossun suosiolle olisi ollut se, että se oli tavallista kossua halvempaa (vaikka samanvahvuista). Tämä johtui siitä, että se luokiteltiin verotuksessa likööriksi eikä viinaksi tsjp. Pääsyy poisvetämiseen taas oli se, että salmiakin väitettiin häivyttävän viinan maun, jolloin erityisesti nuorten olisi helppo juoda juomaa. Nämä kannattaa mainita jos vain lähteet löytyy. --ML 21. maaliskuuta 2007 kello 13.59 (UTC)
replies: text: :Jotain tähän suuntaan. Osuutta asiaan oli varmaan myös iltapäivälehdillä, jotka huomasivat että joku teini oli päätynyt salmarista vatsahuuhteluun. Pois sen veti markkinoilta kristillisten ministeri Toimi Kankaanniemi, joka oli joku "ulko- ja alkoministeri" (pakolaisasiat ja jotain muuta) tuohon aikaan. --Mikko Paananen 21. maaliskuuta 2007 kello 14.17 (UTC)
replies: text: :: --Mikko Paananen 21. maaliskuuta 2007 kello 14.25 (UTC)
thread_title:  Suosiosta ja poisvetämisen syistä 

message: Mistähän saisi tietää paljonko tässä juomassa on kaloreita/1 dl
83.245.189.27 11. tammikuuta 2009 kello 12.05 (EET)
thread_title:  kalorit? 

message: Pitääkö paikkansa väite, jonka mukaan salmiakkikossun keksi Jari Sillanpää? Lito 10. huhtikuuta 2010 kello 19.21 (EEST)
replies: text: Näin MTV3:n haastattelussa sanottiin, joten lisäsin sen artikkeliin. Korkki74 18. heinäkuuta 2011 kello 17.39 (EEST)
replies: text: :Mistähän on korvaani jäänyt että jo 1800-luvun lopulla olisi salmiakkia lisätty pirtuun? Kun ensikerran itse tein ja maistoin sitä tuumin että oho tämähän maistuu ihan yskänlääkkeeltä (tanskan kuninkaan rintatipat) muistelee --RicHard-59 18. heinäkuuta 2011 kello 17.51 (EEST)

text: :En ole ollenkaan varma tuon lähteen luotettavuudesta...85.77.139.121 10. helmikuuta 2012 kello 21.56 (EET)

text: :Aika luokatonta suomea tuossa Sillanpää-osiossa. Sillanpää-väitteellä on enemmän pohjaa kuin tuolla lehtijuttuväitteellä, joka on epämääräistä muisteloa.  –Kommentin jätti 192.194.190.99 (keskustelu – muokkaukset)
thread_title:  Sillanpää keksijä? 

message: Kyseessähän on siis jo ennen Sillanpäätä yleisesti ihmisten suosima tapa sekoitella viinapulloihin kaiken maailman mausteita. Teoksessa Mikäpä Tässä vuodelta 1969 luvussa Juopottelijan terveydenhoito (teksti löytyy netistä täältä: http://varputavi.wordpress.com/2010/11/11/juopottelijan-terveydenhoito/ ) mainitaan salmiakkipastillien liuottaminen spriihin. Olettaisin, ettei Sillanpää vielä tuolloin ollut Silja Linella keksijänä. Korjauksen paikka?
88.192.64.77 17. heinäkuuta 2014 kello 22.39 (EEST)
replies: text: Jeps. Tsekkasin tekstin. Näyttäis siltä että Sillanpää ei sitä alunperin keksiny, vaan lähinnä teki tunnetuks. --Styroks (keskustelu) 18. heinäkuuta 2014 kello 12.43 (EEST)
replies: text: : Annalan Salmiakki-kirjan luvussa 5 (joka käsittelee salmiakkikossua) on, että salmiakkipirtua käytettiin ainakin ulkoisesti (voideltiin otsaa jotta päänsärky hellittäisi tai voideltii lapsen rintaa jotta yskä hellittäisi yms.) Kirjan aikaiemmassa osiossa on siitä, että jo 200 vuotta sitten vanha kansa tunsi salmiakin yskänlääkkeen ainesosana. Kirjassa on lainauksena eläinlääkäri Johan Haartmanin ruttoresepti 1774 julkaistusta Neuwo ja julistus -kirjasta, mutta en ota siitä niin paljoa tolkkua, että osaisin sanoa oliko salmiakki sekoitettuna alkoholiin. Todennäköisesti ei. Kirjassa on kuitenkin maininta siitä, että Anton Tŝehovin Viholliset novellissa (1887) on käytettiin salmiakkispriitä seuraavasti: "Kannoimme hänet (hervottomaksi lyyhistyneen naisen) vuoteeseen ja minä hieroin hänen ohimoitaan salmiakkispriillä ja pirskottelin vettä kasvoille, mutta hän makaa kuin kuollut...". Eli alkoholia ja salmiakkia on sekoitettu keskenään ainakin 1800-luvulta, mutta Annalan kirjan perusteella ei voi sanoa mitään siitä, että nautittiinko salmiakkispriitä myös päihtymistarkoituksessa. (tai myöskään siitä, että ostettinko salmiakkipulveria apteekista sekoitettavaksi alkoholiin; oman huomioni.)--Zache (keskustelu) 21. heinäkuuta 2014 kello 21.47 (EEST)
thread_title:  Veikko Huovinen keksijäksi? 

message: Osaako joku kertoa, että oliko Alkon Salmiakki Koskenkorva nimenomaan likööriluokituksensa (verot?) takia halvempaa kuin Koskenkorva tullessaan markkinoille 1993? --Zache (keskustelu) 21. heinäkuuta 2014 kello 21.53 (EEST)
replies: text: Niin muistelisin ja samaa sanoo Ylen elävä arkisto: --Otrfan (keskustelu) 21. heinäkuuta 2014 kello 22.04 (EEST)
replies: text: : Kiitos. Sitten olisi toinen kysymys. Entä onko sinulla muistikuvaa siitä milloin Salmiakki Koskenkorvan prosentit laskivat 38% -> 32%? Tuon Salmiakki-kirjan perusteella kun juoma palautettiin myyntiin 1995, niin Alko olisi aloittut myynnin niillä 530 000 pullolla (200 000 litraa salmiakkikossua) mitä se pisti varastoon 1993. Joten vaihtoehdot on, että joku sai siellä ajatuksen lantrata nuo 530 000 pulloa 32 volttiseksi tai sitten 1995 aloitettiin 38 volttisella viinalla ja prosentit laskivat myöhemmin. Itse tulkitsen Salmiakki-kirjaa jälkimmäisellä tavalla, mutta asiaa ei sanota siinä mitenkään täsmällisesti. Elävän Arkiston mukaan voltit laskivat puolestaan silloin kun juoma palasi myyntiin.  --Zache (keskustelu) 21. heinäkuuta 2014 kello 22.23 (EEST)
replies: text: ::Enpä uskalla sanoa mitään. Mikäli sitä myytiin ensin alkuperäisen vahvuisena, niin se oli sen verran lyhyt välivaihe, että jäi huomaamatta. 200000 litraa on sen verran pieni määrä, ettei niitä moneksi kuukaudeksi ole riittänyt myyntiin. Pitäisi löytää Alkon hinnasto vuodelta 1995 ja katsoa mitä siinä lukee prosenttien kohdalla. --Otrfan (keskustelu) 21. heinäkuuta 2014 kello 22.51 (EEST)

text: ::Tuotantomäärätaulukko taitaa olla puutteellinen. Jos koko vuoden 1993 tuotanto myytiin tammi- helmikuussa (tai artikkelin mukaan myytiin yli miljoona pulloa, niin tuotanto ei ihan edes riittänyt), niin mistä ne 200 000 litraa jäivät varastoon? Ilmeisesti juomaa tuotettiin jo vuonna 1992 ennen sen tuontia myyntiin, ettei tarvinnut tyhjää myydä? --Otrfan (keskustelu) 22. heinäkuuta 2014 kello 10.59 (EEST)
thread_title:  salmiakkikossu halvempaa kuin kossu 

message: Tässä artikkelissa hämärtyy, missä puhutaan täsmällisestä tuotteesta Koskenkorva Salmiakki ja missä yleisesti salmiakkilikööreistä. Myöskin Alkon roolista puhutaan outoon sävyyn ikään kuin Alko nykyään valmistaisi juomia. Nuo vuosien 1993 ja 2001 lähteet ovat jo niin vanhoja, että tätä artikkelia pitäisi päivittää tähän päivään. Nikomakhos (keskustelu) 7. lokakuuta 2023 kello 15.22 (EEST)
thread_title:  Koko artikkelin aiheen täsmentäminen ja muokkaaminen vastaamaan nykyaikaa